สัญญาเลขที่ ABS 33/2567

**มูลนิธิสาธารณสุขแห่งชาติ**

สัญญาจ้างปฏิบัติงานวิชาการ “โครงการ {projectName}”

วันที่ 1 เดือน มิถุนายน พ.ศ. 2567

สัญญาฉบับนี้ทำขึ้น ณ สถาบันพัฒนาระบบบริการสุขภาพองค์รวม (สพบ.) ภายใต้มูลนิธิสาธารณสุขแห่งชาติ (มสช.) ตั้งอยู่เลขที่ 1168 ซอยพหลโยธิน 22 ถนนพหลโยธิน แขวงจอมพล เขตจตุจักร กรุงเทพมหานคร เลขประจำตัวผู้เสียภาษี 0993000133633 ระหว่าง กองทุนสนับสนุนการสร้างเสริมสุขภาพ (สสส.) ภายใต้ “โครงการพัฒนาระบบสุขภาพองค์รวมสู่ชุมชนเข้มแข็ง ด้วยโรงพยาบาลชุมชนและศูนย์สุขภาพชุมชนเขตเมืองในการสร้างการมีส่วนร่วมของชุมชนท้องที่และท้องถิ่น” โดย นายแพทย์สันติ ลาภเบญจกุล ตำแหน่ง ผู้จัดการโครงการ ผู้รับดำเนินโครงการจาก สสส. ปรากฏตามข้อตกลงเลขที่ 66-P1-0296 รหัสโครงการ 66-00401 ซึ่งต่อไปในสัญญานี้เรียกว่า “ผู้ว่าจ้าง” ฝ่ายหนึ่ง กับ {name} อยู่บ้านเลขที่ {address} บัตรประจำตัวประชาชนเลขที่ {citizenid} ออกให้ ณ กรมการปกครอง กระทรวงมหาดไทย บัตรหมดอายุวันที่ {citizenexpire} แนบท้ายสัญญานี้ ซึ่งต่อไปในสัญญานี้เรียกว่า “ผู้รับจ้าง” อีกฝ่ายหนึ่ง คู่สัญญาได้ตกลงกันมีข้อความดังต่อไปนี้

1. **การรับสัญญา**

ข้อ 1. ผู้ว่าจ้างตกลงจ้างและผู้รับจ้างตกลงรับจ้างปฏิบัติงานวิชาการ “โครงการ {projectName}” ในวงเงินงบประมาณ 100,000.00 บาท (หนึ่งแสนบาทถ้วน) ซึ่งได้รวมภาษีอากรอื่น และค่าใช้จ่ายทั้งปวงไว้ด้วยแล้ว (ถ้ามี) โดยมีระยะเวลาดำเนินงาน 7 เดือน (เจ็ดเดือน) เริ่มตั้งแต่วันที่ 1 เดือน มิถุนายน พ.ศ. 2567 – วันที่ 31 เดือน ธันวาคม พ.ศ. 2567 ตามเอกสารแนบหมายเลข 1

ข้อ 2. ผู้ว่าจ้างตกลงกับผู้รับจ้าง จะแบ่งจ่ายเป็นรายงวด รวมจำนวน 3 งวด ซึ่งแต่ละงวดจะจ่ายให้เมื่อผู้รับจ้างได้ปฏิบัติงานตามที่กำหนดในเอกสารแนบหมายเลข 2 และผู้ว่าจ้างได้พิจารณาแล้วเห็นว่าครบถ้วนถูกต้องและกรรมการตรวจรับเห็นชอบผลงานนำส่งในงวดนั้นเรียบร้อยแล้ว

การจ่ายเงินค่าจ้างตามสัญญานี้ ผู้ว่าจ้างจะโอนเงินเข้าบัญชีเงินฝากธนาคารของผู้รับจ้าง ทั้งนี้ ผู้รับจ้างตกลงเป็นผู้รับภาระเงินค่าธรรมเนียมหรือค่าบริการอื่นใด (ถ้ามี) เกี่ยวกับการโอน รวมทั้งค่าใช้จ่ายอื่นใด (ถ้ามี) ที่ธนาคารเรียกเก็บ และยินยอมให้มีการหักเงินดังกล่าวจากจำนวนเงินโอนในงวดนั้นๆ

1. **การดำเนินงาน**

ข้อ 3. ผู้รับจ้างจะต้องดำเนินการตามหน้าที่ดังกล่าวให้ครบถ้วนสมบูรณ์ตามขอบเขตของงาน (Terms of Reference : TOR) ที่ได้รับอนุมัติจากผู้ว่าจ้าง ตามเอกสารแนบหมายเลข 1

ข้อ 4. ผู้รับจ้างจะต้องดำเนินโครงการนี้ในวันที่เริ่มระยะเวลาที่ตกลงกันไว้ตามสัญญานี้ ถ้าหากมิได้เริ่มดำเนินการภายใน 30 (สามสิบ) วัน นับแต่วันที่เริ่มระยะเวลาตามสัญญานี้ ผู้ว่าจ้างมีสิทธิบอกเลิกสัญญานี้ได้ทันที หากเกิดอุปสรรคไม่สามารถดำเนินงานได้ หรือมีความจำเป็นจะต้องแก้ไขเปลี่ยนแปลงแผนงาน และวิธีการใดๆ ผู้รับจ้างต้องแจ้งให้ผู้ว่าจ้างทราบเป็นลายลักษณ์อักษร

ข้อ 5. กรณีไม่สามารถทำงานให้แล้วเสร็จภายในกำหนดเวลาตาม ข้อ 1 ผู้รับจ้างจะต้องแจ้งเหตุผลให้ผู้ว่าจ้างทราบเป็นหนังสือและขออนุมัติขยายเวลาก่อนวันสิ้นสุดสัญญาไม่น้อยกว่า 15 (สิบห้า) วัน ทั้งนี้ ผู้ว่าจ้างทรงไว้ซึ่งสิทธิที่จะพิจารณาอนุมัติให้ขยายเวลาหรือไม่ก็ได้ สัญญาที่ได้รับอนุมัติให้ขยายเวลาได้จะถือเอาวันสุดท้ายของการขยายเวลาเป็นวันที่กำหนดส่งผลงาน

ข้อ 6. ผู้รับจ้างจะต้องรับผิดชอบและชดใช้ค่าเสียหายใดๆ ต่อบุคคลภายนอก อันเกิดขึ้นจากการละเมิดบทบัญญัติแห่งกฎหมาย หรือละเมิดสิทธิใด ๆ ในสิทธิบัตรหรือลิขสิทธิ์ของบุคคลภายนอก ซึ่งผู้รับจ้าง และผู้ที่รับมอบหมายได้นำมาใช้ในการปฏิบัติงานตามสัญญานี้

ข้อ 7. ในการเผยแพร่ข้อมูลข่าวสารอันเกี่ยวกับผลงานของการดำเนินกิจกรรมในสิ่งพิมพ์ใดหรือสื่อใดในแต่ละครั้ง ผู้รับจ้างจะระบุข้อความและตราสัญลักษณ์ที่แสดงให้เห็นว่าสำนักงานกองทุนสนับสนุนการสร้างเสริมสุขภาพ (สสส.) รวมถึงสถาบันพัฒนาระบบบริการสุขภาพองค์รวม ภายใต้มูลนิธิสาธารณสุขแห่งชาติเป็น เป็นผู้สนับสนุนงบประมาณและเป็นเจ้าของผลงานและส่งสำเนาของสิ่งที่ได้เผยแพร่นั้นให้ผู้ให้ผู้รับจ้างด้วย

1. **ผลงาน**

ข้อ 8. ทั้งสองฝ่ายตกลงที่จะให้มีการประเมินคุณภาพผลงานตามวิธีการที่ผู้ว่าจ้างและกรรมการตรวจรับงานกำหนด ทั้งในระหว่างดำเนินการตามขอบเขตของงาน (Terms of Reference : TOR) และ/หรือ เมื่อเสร็จสิ้นการดำเนินงานตามสัญญาหากมีการปรับปรุงแก้ไขผลงาน ผู้รับจ้าง ต้องปรับปรุงแก้ไขให้เป็นไปตามกรอบภาระงานหรือแผนงาน/โครงการตามที่ผู้ว่าจ้างแจ้ง

ข้อ 9. ผู้รับจ้างต้องนำส่งผลงาน ซึ่งมีเนื้อหาตามที่ตกลงกันหรือตามที่ผู้ว่าจ้างกำหนด โดยนำส่งแก่ผู้ว่าจ้างหรือผู้ที่ผู้ว่าจ้างมอบหมาย ภายในกำหนดเวลาตามเงื่อนไขตาม เอกสารแนบหมายเลข 2

กรณีผู้รับจ้างนำส่งผลการดำเนินงานช้ากว่ากำหนด หรือไม่สามารถดำเนินงานให้แล้วเสร็จตามกำหนด ผู้รับจ้างยินยอมให้ผู้ว่าจ้างจ่ายค่าจ้างตามค่าใช้จ่ายที่เกิดขึ้นจริง หรือระงับการจ่ายค่าจ้างงวดสุดท้ายที่ยังคงค้างอยู่ตามที่ระบุในสัญญา และหากมีความเสียหายอันเกิดจากผู้รับจ้างไม่สามารถดำเนินงานให้แล้วเสร็จตามกำหนดในสัญญา ผู้รับจ้างจะต้องรับผิดชดใช้ค่าเสียหายให้แก่ผู้ว่าจ้าง

ข้อ 10. เมื่อสิ้นสุดโครงการ ข้อมูลซึ่งเกิดจากการทำงานกับผู้ว่าจ้าง ไม่อนุญาตให้นำไปใช้ประโยชน์อื่นๆ รวมทั้งในเชิงพาณิชย์ แต่หากผู้รับจ้างประสงค์จะขอใช้ข้อมูลในด้านวิชาการ ผู้รับจ้างมีสิทธิ์จะนำข้อมูลทั้งหมดหรือบางส่วนที่เกิดจากการรับจ้างนี้ไปดัดแปลงเป็นผลงานวิชาการได้ โดยไม่คิดมูลค่า แต่ทั้งนี้ต้องได้รับอนุญาตจากผู้ว่าจ้างเป็นลายลักษณ์อักษรก่อน

**ง. สิทธิและการยกเลิกสัญญา**

ข้อ 11. สิทธิในผลงานที่เกิดขึ้นจากโครงการตามสัญญานี้ เป็นสิทธิของผู้ว่าจ้างเท่านั้น

ข้อ 12. การระงับงานชั่วคราวและการบอกเลิกสัญญา

12.1 ผู้ว่าจ้างมีสิทธิบอกเลิกสัญญานี้ได้ ถ้าผู้ว่าจ้างเห็นว่าผู้รับจ้างมิได้ปฏิบัติตามข้อสัญญาและเงื่อนไขที่กำหนดในสัญญานี้ หรือมิได้ปฏิบัติงานด้วยความชำนาญ หรือด้วยความเอาใจใส่ในวิชาชีพเท่าที่พึงคาดหมายได้จากผู้ปฏิบัติงานในระดับเดียวกัน โดยผู้ว่าจ้างจะมีหนังสือแจ้งให้ผู้รับจ้างทราบล่วงหน้าอย่างน้อย 7 (เจ็ด) วัน

12.2 ผู้รับจ้างมีสิทธิบอกเลิกสัญญาได้ ถ้าผู้ว่าจ้างมิได้ปฏิบัติหน้าที่ความรับผิดชอบตามที่ระบุไว้ในสัญญานี้ โดยผู้รับจ้างจะต้องมีหนังสือถึงผู้ว่าจ้าง ระบุรายละเอียดถึงสาเหตุและเหตุผลในการขอเลิกสัญญา ถ้าผู้ว่าจ้างมิได้ดำเนินการแก้ไขให้เป็นที่พอใจภายในระยะเวลา 7 (เจ็ด) วัน นับแต่วันที่ได้รับหนังสือบอกกล่าวนั้น ผู้รับจ้างมีสิทธิบอกเลิกสัญญา

12.3 เมื่อมีการบอกเลิกสัญญาตามข้อ 12.1 หรือ 12.2 ผู้ว่าจ้างจะจ่ายเงินให้แก่ผู้รับจ้างตามสัดส่วนที่เป็นธรรมและเหมาะสมเฉพาะตามที่กำหนดในเอกสารแนบหมายเลข 2 และผู้รับจ้างจะต้องคืนเงินที่เหลือ ณ วันยกเลิกสัญญา ให้แก่ผู้ว่าจ้างทั้งหมดภายใน 7 (เจ็ด) วัน หลังจากวันบอกเลิกสัญญา

**จ. เอกสารแนบท้ายสัญญา**

ข้อ 13. เอกสารแนบท้ายสัญญาดังต่อไปนี้ ให้ถือเป็นส่วนหนึ่งของสัญญานี้

เอกสารแนบหมายเลข 1 ขอบเขตของงาน (Terms of Reference) จำนวน 5 หน้า

เอกสารแนบหมายเลข 2 กำหนดระยะเวลาส่งผลงานและเงื่อนไขการจ่ายเงิน จำนวน 1 หน้า

เอกสารแนบหมายเลข 3 สำเนาบัตรประชาชน, ประวัติโดยย่อ (CV)

สำเนาสมุดบัญชีเงินฝาก จำนวน หน้า

ในกรณีที่ข้อความในเอกสารแนบท้ายสัญญาขัดหรือแย้งกับข้อความในสัญญานี้ ให้ใช้ข้อความในสัญญานี้บังคับ และในกรณีที่เอกสารแนบท้ายสัญญาขัดหรือแย้งกันเอง ให้ผู้รับจ้างถือปฏิบัติตามคำวินิจฉัยของผู้ว่าจ้าง และผู้รับจ้างไม่มีสิทธิเรียกร้องค่าจ้าง หรือค่าเสียหายหรือค่าใช้จ่ายใด ๆ เพิ่มเติมจากผู้ว่าจ้างทั้งสิ้น

สัญญานี้ทำขึ้นเป็นสองฉบับ มีข้อความถูกต้องตรงกัน คู่สัญญาได้อ่านและเข้าใจข้อความในสัญญาโดยละเอียดตลอดแล้ว จึงได้ลงลายมือชื่อไว้เป็นสำคัญต่อหน้าพยาน และคู่สัญญาต่างยึดถือไว้ฝ่ายละหนึ่งฉบับ

|  |  |  |
| --- | --- | --- |
| ลงนาม .................................................. ผู้ว่าจ้าง |  | ลงนาม ................................................. ผู้รับจ้าง |
| (นายแพทย์สันติ ลาภเบญจกุล) |  | (.....................................................) |
| ผู้จัดการโครงการ |  |  |
| สถาบันพัฒนาระบบบริการสุขภาพองค์รวม  ภายใต้มูลนิธิสาธารณสุขแห่งชาติ |  |  |
|  |  |  |
|  |  |  |
| ลงนาม .................................................. พยาน |  | ลงนาม ................................................. พยาน |
| (นางสาวจิตรารัตน์ จันทนา) |  | (...............................................) |
| สถาบันพัฒนาระบบบริการสุขภาพองค์รวม  ภายใต้มูลนิธิสาธารณสุขแห่งชาติ |  |  |