สัญญาเลขที่ ABS 33/2567

สัญญาจ้างปฏิบัติงานวิชาการ “โครงการ ศาสนสถานสุขภาพสู่บุคคลต้นแบบด้านสุขภาพ

ในกลุ่มเสี่ยงความดันโลหิตสูง ตำบลปิตูมุดี อำเภอยะรัง จังหวัดปัตตานีโดยชุมชนมีส่วนร่วม”

**ขอบเขตของงาน (Terms of Reference : TOR)**

ผู้รับผิดชอบ : นพ.มูหาหมัดอาลี กระโด

สถานที่ติดต่อ : โรงพยาบาลยะรัง เลขที่ 106 ถนนสิโรรส ตำบลปิตูมุดี อำเภอยะรัง

จังหวัดปัตตานี 94160

เบอร์โทรศัพท์ : 089-7379144, 097-3615888

E-mail address : mhdalee.krado@gmail.com, dikfak@gmail.com

ระยะเวลาดำเนินการ : 7 เดือน (เริ่มตั้งแต่วันที่ 1 มิถุนายน 2567 – 31 ธันวาคม 2567)

งบประมาณทำสัญญา : 100,000 บาท (หนึ่งแสนบาทถ้วน)

**1. หลักการและเหตุผล**

กลุ่มโรค NCDs (Noncommunicable diseases หรือโรคไม่ติดต่อ) เป็นปัญหาสุขภาพอันดับหนึ่งของโลก ทั้งในมิติของจำนวนการเสียชีวิตและภาระโรคโดยรวม จากการรายงานข้อมูลขององค์การอนามัยโลก (WHO) ในปีพ.ศ.2555 - ปีพ.ศ.2559 พบว่า ประชากรทั่วโลกเสียชีวิตจากโรค NCDs มีแนวโน้มเพิ่มขึ้น จาก38ล้านคน (คิดเป็นร้อยละ68ของสาเหตุการเสียชีวิตทั้งหมดของประชากรโลก) เป็น 41 ล้านคน (คิดเป็นร้อยละ 71 ของสาเหตุการเสียชีวิตทั้งหมดของประชากรโลก) โดยกลุ่มโรค NCDs ที่พบการเสียชีวิตมากที่สุด ได้แก่ โรคหัวใจและหลอดเลือด (17.9 ล้านคน คิดเป็นร้อยละ 44) รองลงมาคือ โรคมะเร็ง (9.0 ล้านคน คิดเป็นร้อยละ 22) โรคทางเดินหายใจเรื้อรัง (3.8 ล้านคน คิดเป็นร้อยละ 9) และโรคเบาหวาน(1.6 ล้านคน คิดเป็นร้อยละ 4) ซึ่งในแต่ละปีพบผู้เสียชีวิตจากโรค NCDs ในกลุ่มอายุ 30-69 ปีหรือเรียกว่า “การเสียชีวิต ก่อนวัยอันควร”มากถึง 15 ล้านคน โดยร้อยละ 85 เกิดขึ้นในกลุ่มประเทศที่มีรายได้ต่ำและกลุ่มประเทศที่มีรายได้ปานกลาง (กรมควบคุมโรค กองโรคไม่ติดต่อ, 2562) โดยปัญหาดังกล่าวก่อให้เกิดความสูญเสียปีสุขภาวะและส่งผลกระทบต่อการพัฒนาเศรษฐกิจและสังคมอย่างรุนแรง

สถานการณ์ในประเทศไทยนั้น กลุ่มโรคไม่ติดต่อยังคงเป็นปัญหาสุขภาพอันดับหนึ่งของประเทศทั้งในมิติของจำนวนการเสียชีวิต และภาระโรคโดยรวม ซึ่งเป็นไปในทิศทางเดียวกันกับสถานการณ์ระดับโลก จากการรายงานข้อมูล ของกองยุทธศาสตร์และแผนงาน สำนักงานปลัดกระทรวงสาธารณสุข ระหว่างปีพ.ศ. 2557-2561 พบอัตราการเสียชีวิตอย่างหยาบอันมีสาเหตุมาจาก โรคไม่ติดต่อที่สำคัญ มีแนวโน้มเพิ่มขึ้นในประชากรไทย โดยในปีพ.ศ. 2561 โรคไม่ติดต่อที่เป็นสาเหตุการตาย 3 อันดับแรกได้แก่ โรคมะเร็งรวมทุกประเภท รองลงมาคือ โรคหลอดเลือดสมอง และโรคหัวใจขาดเลือดคิดเป็นอัตราการเสียชีวิตเท่ากับ 123.3 47.1 และ 31.8 ต่อประชากรแสนคน ตามลำดับ (กรมควบคุมโรค กองโรคไม่ติดต่อ, 2562)

สำหรับจังหวัดปัตตานี กลุ่มโรคไม่ติดต่อโดยเฉพาะโรคความดันโลหิตสูงยังคงเป็นปัญหาสุขภาพอันดับหนึ่งของจังหวัด ที่มีอัตราป่วยด้วยโรคความดันโลหิตสูงต่อประชากร พ.ศ. 2564-2566 ของจังหวัดปัตตานี เท่ากับ 9.04 8.96

เอกสารแนบหมายเลข 1

หน้า 2/8

และ 9.22 ตามลำดับ โดยอำเภอยะรังจังหวัดปัตตานีมีอัตราป่วยความดันโลหิตสูงต่อประชากร พ.ศ. 2564-2566 ร้อยละ 6.84, 6.71 และ 6.96 ตามลำดับ และจากการคัดกรองโรคเรื้อรังในกลุ่มประชากรอายุตั้งแต่ 35 ปีขึ้นไป ในอำเภอยะรัง 3 ปีย้อนหลัง (2564-2566) พบว่ามีกลุ่มเสี่ยงต่อโรคความดันโลหิตสูง จำนวน ร้อยละ 4.56, 4.36 และ 6.55 ตามลําดับ โดยมีอัตราป่วยรายใหม่ของโรคความดันโลหิตสูงต่อแสนประชากร เท่ากับ 552.88, 434.66 และ 694.26 (ฐานข้อมูลHDC, 2566) และจากข้อมูล 3 ปีย้อนหลัง พบว่า กลุ่มเสี่ยงต่อโรคความดันโลหิตสูงจะเพิ่มขึ้นเรื่อย ๆ

และอัตราการเกิดรายใหม่จะขึ้นลง โดยเฉพาะใน 3 ปี ที่ผ่านมา เนื่องจาก ชุมชนแห่งนี้ มีการดำรงชีวิตที่มีความเฉพาะเจาะจงคือ เป็นไทยมุสลิมร้อยละ 87.57 โดยหลังจากสถานการณ์ Covid-19 ส่วนใหญ่ประชาชนในชุมชนแห่งนี้ มีพฤติกรรมสุขภาพที่น่าเป็นห่วง ได้แก่ นิยมบริโภคอาหารที่มีรสชาติเค็ม มัน หวาน บริโภคผลไม้ตามฤดูกาล ไม่นิยมการออกกำลังกาย มีตลาดนัดทุกวันทำให้ประชาชนเข้าถึงอาหาร Fast food ได้ง่ายและได้รับเกินความจำเป็น รวมถึงประชาชนไม่ค่อยมีความตระหนักรู้เกี่ยวกับการรับประทานอาหารที่เหมาะสมกับวัยและโรคประจำตัว มีผลทำให้ อัตราป่วยรายใหม่ ของโรคความดันโลหิตสูงเพิ่มสูงขึ้นทุกปี

จากข้อมูลศูนย์สุขภาพชุมชน โรงพยาบาลยะรัง ซึ่งรับผิดชอบในพื้นที่ตำบลปิตูมุดี อำเภอยะรัง จังหวัดปัตตานี จำนวน 3 หมู่บ้าน มีประชากรทั้งหมด 4,551 คน พบว่าปัญหาสาธารณสุขในพื้นที่ปี 2567 สามอันดับแรกได้แก่ โรคความดันโลหิตสูง โรคเบาหวาน และปัญหาคุณภาพชีวิตผู้เปราะบาง โดยโรคความดันโลหิตสูงมีผู้ป่วยทั้งหมด 350 คน คิดเป็นร้อยละ 9.32 ของผู้ป่วยที่รับผิดชอบ ในจำนวนนี้มีผู้ป่วยที่ควบคุมโรคได้เพียง 33 คน คิดเป็นร้อยละ 9.43 ในการคัดกรองกลุ่มเสี่ยงโรคความดันโลหิตสูงพบว่ามีผู้ป่วยกลุ่มเสี่ยง 58 คนจากผู้ที่ได้รับการคัดกรอง 219 คน คิดเป็นร้อยละ 26.48 ในจำนวนนี้มีกลุ่มวัยทำงานและผู้นำศาสนาที่อยู่ในกลุ่มเสี่ยงถึงร้อยละ 80 ปัจจัยหลักที่ทำให้มีผู้ป่วยและมีกลุ่มเสี่ยงในพื้นที่เพิ่มมากขึ้น ได้แก่ พฤติกรรมสุขภาพที่นิยมบริโภคอาหารที่มีรสชาติหวาน มัน เค็ม เช่น เครื่องดื่มรสชาติหวาน ของทอด แกงกะทิ ข้าวยำน้ำบูดู เป็นต้น มีวัฒนธรรมอาหารงานเลี้ยงในวันสำคัญ (แกงเนื้อ ข้าวหมก) นิยมบริโภคผลไม้ตามฤดูกาล ไม่ออกกำลังกาย ไม่รับประทานผัก

ทางศูนย์สุขภาพชุมชนได้นำปัญหาที่พบดังกล่าวเข้าประชุมสรุปปัญหาชุมชนจากการทำประชาคมร่วมกันกับทีมเครือข่ายสุขภาพ “ร่วมคิดวิเคราะห์ ร่วมวางแผน ร่วมตัดสินใจ ร่วมดำเนินการ ร่วมประเมินผลและร่วมรับผลประโยชน์” เมื่อวันที่ 25 เมษายน 2567 ซึ่งประกอบไปด้วย เจ้าหน้าที่ศูนย์สุขภาพชุมชนโรงพยาบาลยะรัง เจ้าหน้าที่องค์การบริหารส่วนตำบลยะรัง เจ้าหน้าที่พัฒนาชุมชน กำนัน ผู้ใหญ่บ้าน ผู้นำศาสนา อาสาสมัครสาธารณสุขประจำหมู่บ้าน ปราชญ์ชาวบ้าน ประธานชมรมผู้สูงอายุ ตัวแทนเยาวชน กลุ่มสัมมาชีพในชุมชน ได้ข้อสรุปปัญหาชุมชนที่สำคัญและเร่งด่วน ได้แก่ 1.ปัญหาสุขภาพและโรคเรื้อรังในกลุ่มวัยทำงานและผู้นำศาสนา 2.ปัญหาสิ่งเสพติด (บุหรี่ไฟฟ้า) ในกลุ่มเด็กวัยรุ่น 15 – 21 ปี และ 3.ปัญหาภาวะทุพโภชนาการ ในเด็กอายุ 6 - 14 ปี จากปัญหาดังกล่าว ศูนย์สุขภาพชุมชนโรงพยาบาลยะรัง และทีมเครือข่ายสุขภาพได้เล็งเห็นความสำคัญของปัญหาดังกล่าว จึงจัดทําโครงการ “ศาสนสถานสุขภาพสู่บุคคลต้นแบบด้านสุขภาพ ในผู้นำศาสนาที่เป็นกลุ่มเสี่ยงความดันโลหิตสูงตำบลปิตูมุดี อำเภอยะรัง จังหวัดปัตตานีโดยชุมชนมีส่วนร่วมและประชาชนที่สนใจ เพื่อปรับเปลี่ยนพฤติกรรมสุขภาพของกลุ่มเสี่ยงความดันโลหิตสูงในผู้นำศาสนาและประชาชนที่สนใจตามหลัก 3อ.2ส.1น. โดยคาดหวังว่าจะช่วยลดกลุ่มเสี่ยงความดันโลหิตสูง พร้อมช่วยลดอัตราผู้ป่วยรายใหม่ด้วยโรคความดันโลหิตสูง และเป็นบุคคลต้นแบบแก่ประชาชนในชุมชนในการปรับเปลี่ยนพฤติกรรม นำไปสู่การลดอัตราการเสียชีวิตและทุพลภาพก่อนวัยอันควร

เอกสารแนบหมายเลข 1

หน้า 3/8

**2. วัตถุประสงค์**

2.1 เพื่อสร้างแกนนำสุขภาพในชุมชนที่ประกอบจากตัวแทนจากแต่ละองค์กรที่มีอยู่ในชุมชนในการดูแลและบริหารจัดการด้านสุขภาพในชุมชนที่เป็นรูปธรรม

2.2 เพื่อปรับเปลี่ยนพฤติกรรมสุขภาพของกลุ่มเสี่ยงความดันโลหิตสูงในผู้นำศาสนาและประชาชนที่สนใจตามหลัก 3อ.2ส.1น.

2.3 เพื่อสร้างการมส่วนร่วมของชุมชนท้องที่และท้องถิ่นเข้ามาบูรณาการการทำงานระบบสุขภาพอย่างเป็นรูปธรรมและต่อเนื่องโดยมีศูนย์สุขภาพชุมชนโรงพยาบาลยะรังเป็นสถานทีสนับสนุนการดำเนินงานการปรับเปลี่ยนพฤติกรรมสุขภาพของกลุ่มเสี่ยงความดันโลหิตสูง

**3. กลุ่มเป้าหมาย**

ประชากรเป้าหมาย 4 กลุ่มวัยที่แบ่งตามกลุ่มอายุมีดังนี้

|  |  |  |  |
| --- | --- | --- | --- |
| **กลุ่มอายุ** | **กลุ่มเป้าหมายของโครงการ** | | |
| **ชาย (คน)** | **หญิง(คน)** | **รวม (คน)** |
| เด็กเล็ก (ต่ำกว่า 6 ปี) | - | - | - |
| เด็กโต (6- 9 ปี) | - | - | - |
| เยาวชน (15-24 ปี) | - | - | - |
| วัยทำงาน ( 25-59ปี) | 25 | 55 | 80 |
| ผู้สูงอายุ (60 ปีขึ้นไป) | 8 | 12 | 20 |
| คนพิการ | - | - | - |
| **รวม** | **33** | **67** | **100** |

ประชากรเป้าหมาย 4 กลุ่มวัยที่ได้รับผลประโยชน์แบ่งตามกลุ่มอายุมีดังนี้

|  |  |  |  |
| --- | --- | --- | --- |
| **กลุ่มอายุ** | **กลุ่มเป้าหมายของโครงการ** | | |
| **ชาย (คน)** | **หญิง(คน)** | **รวม (คน)** |
| เด็กเล็ก (ต่ำกว่า 6 ปี) | - | - | - |
| เด็กโต (6- 9 ปี) | - | - | - |
| เยาวชน (15-24 ปี) | - | - | - |
| วัยทำงาน ( 25-59ปี) | 1,172 | 1,242 | 2,419 |
| ผู้สูงอายุ (60 ปีขึ้นไป) | 226 | 332 | 558 |
| คนพิการ | - | - | - |
| **รวม** | **1,398** | **1,579** | **2,977** |

**4. พื้นที่ดำเนินงาน (แบ่งตามเขตปกครอง)**

ชื่อสถานที่ หมู่บ้านบาซาเวาะเซ็ง ตำบลปิตูมุดี อำเภอยะรัง จังหวัดปัตตานี

**5. แผนดำเนินงาน**

การดำเนินงานในครั้งนี้ศึกษาในช่วง เดือน มิถุนายน 2567 - ธันวาคม 2567 กลุ่มเป้าหมายได้แก่

1. สภาชุมชน/ผู้นำศาสนามัสยิดบาซาเวาะเซ็ง ตำบลปิตูมุดี อำเภอยะรัง จังหวัดปัตตานี จำนวน 15 คน

2. ประชาชนอายุ 35 ปีขึ้นไป ที่ได้รับการคัดกรองความดันโลหิตในช่วงเดือนมิถุนยาน 2565 ในตำบลปิตูมุดี อำเภออำเภอยะรัง จังหวัดปัตตานี จำนวน 35 คน โดยมีคุณสมบัติ คือ

- ชุมชนที่มีการจัดตั้งสภาผู้นำชุมชน

- ค่าความดันโลหิตอยู่ในช่วงระหว่าง 121/81 ถึง 160/100

- ไม่พบร่องรอยการทำลายอวัยวะ

- ไม่มีโรคประจำตัว/ภาวะแทรกซ้อน เช่น ไต หัวใจ

3. มัสยิดบาซาเวาะเซ็ง หมู่ที่2 ตำบลปิตูมุดี อำเภอยะรัง จังหวัดปัตตานี

เอกสารแนบหมายเลข 1

หน้า 4/8

**6. การบริหารโครงการ**

การบริหารโครงการ ศาสนสถานสุขภาพสู่บุคคลต้นแบบด้านโดยชุมชนมีส่วนร่วม จะมีโครงสร้างการดำเนินงานในรูปแบบคณะกรรมการพัฒนาคุณภาพชีวิตระดับตำบล (พชต.) อำเภอยะรัง ดังนี้

1. นายกองค์กรส่วนตำบลปิตูมุดี ประธานกรรมการ

2. อิหม่ามประจำมัสยิด รองประธาน

3. ปลัดอำเภอผู้เป็นหัวหน้าประจำตำบล รองประธาน

4. ผู้อำนวยการโรงพยาบาลยะรัง กรรมการ

5. สาธารณสุขอำเภอยะรัง กรรมการ

6. ผู้อำนวยการโรงเรียน กรรมการ

7. หัวหน้ากลุ่มการโรงพยาบาลยะรัง กรรมการ

8. ผอ.รพ.สต./PCU กรรมการ

9. เกษตรตำบล ปิตูมุดี กรรมการ

10. ผู้อำนวยการการศึกษานอกระบบ กรรมการ

11..ตัวแทนแก่นนำเยาวชนประจำตำบลปิตูมุดี กรรมการ

12.ประธาน แก่นนำผู้สูงอายุ กรรมการ

13. ตัวแทนผู้ประกอบการ ประจำตำบล ปิตูมุดี กรรมการ

14.ผู้ใหญ่บ้าน กรรมการ

15.พัฒนากรประจำตำบลปิตูมุดี กรรมการ

16.บัณฑิต อาสา ประจำตำบลปิตูมุดี กรรมการ

17. กำนันตำบลปิตูมุดี กรรมการ/เลขานุการ

18. หัวหน้ากลุ่มงานปฐมภูมิและองค์รวม กรรมการ/ผู้ช่วยเลขานุการ

19. นักสาธารณสุขกลุ่มงานปฐมภูมิและองค์รวม (PCU) กรรมการ/ผู้ช่วยเลขานุการ

**บทบาทหน้าที่คณะกรรมการ**

1. สนับสนุนการดำเนินงานพัฒนาระบบสุขภาพองค์รวมของประชาชน

2. ประชุมปรึกษาหารือ เพื่อแก้ปัญหาอุปสรรคการดำเนินงานพัฒนาระบบสุขภาพองค์รวม

3. กำกับติดตามการดำเนินงานพัฒนาระบบสุขภาพองค์รวมของประชาชน

4. จัดเวทีแลกเปลี่ยนเรียนรู้การดำเนินงานพัฒนาระบบสุขภาพองค์รวม

5. สรุปและรายงานผลการดำเนินงานพัฒนาระบบสุขภาพองค์รวม

เอกสารแนบหมายเลข 1

หน้า 5/8

**7. การกำกับติดตาม และ****ประเมินผล**

การกำกับติดตามและประเมินผล

|  |  |  |  |
| --- | --- | --- | --- |
| **กิจกรรม** | **ผู้ติดตามโครงการ** | **วิธีการประเมินผล** | **ระยะเวลา** |
| **1. แต่งตั้งคณะกรรมการสภาผู้นำชุมชน** | เลขาฯ สภาชุมชนตำบล  ปิตูมุดี | 1.1 คำสั่งแต่งตั้งคณะกรรมการสภาผู้นำชุมชนตำบลปิตูมุดี | มิย.67 |
| **2. ประชุมสภาผู้นำชุมชนทุกไตรมาส**  2.1 คณะกรรมการสภาฝ่ายประชาสัมพันธ์นัดหมายคณะกรรมการสภาเข้าร่วมการประชุม  2.2 ประธานสภาเป็นผู้ดำเนินการประชุม  2.3 คณะกรรมการสภาชี้แจงการดำเนินงานและรับฟังปัญหาร่วมกันแก้ไขในการประชุมประจำเดือน  2.4 แบ่งหน้าที่ความรับผิดชอบของสมาชิกสภาทุกคน  2.5 ร่วมกำหนดกติกาสภาผู้นำชุมชนและสมาชิกทุกคนยอมรับพร้อมปฏิบัติตาม  2.6 สมาชิกที่ประชุมแลกเปลี่ยนและเสนอ ความคิดเห็น แก้ไขปัญหาร่วมกัน  2.7 คณะกรรมการนัดหมายครั้งต่อไป | เลขาฯ และ ประชาสัมพันธ์สภาชุมชนฯ | 2.1 แบบรายงานการประชุม  - ภาพถ่าย | มิย.-ธค.67 |
| **3. จัดเวทีร่วมกำหนดเป้าหมาย กำหนดกิจกรรม และกำหนดการติดตามความก้าวหน้าของกิจกรรมโดยมีส่วนร่วมของประชาชน**  3.1 ชี้แจงรายละเอียดการจัดเวทีร่วมกำหนดเป้าหมาย กำหนดกิจกรรม และกำหนดการติดตาม เพื่อเข้าร่วมประชุมเชิงปฏิบัติการ  3.2 ทีมสภาผู้นำชุมชนและเครือข่ายประชุมเชิงปฏิบัติการสภาผู้นำเพื่อร่วมกำหนดเป้าหมาย กำหนดกิจกรรม และกำหนดการติดตามความก้าวหน้าของกิจกรรม | สภาชุมชนตำบลปิตูมุดี | 3.1 ใบลงทะเบียนผู้เข้าร่วมการประชุม  - ภาพถ่าย  3.2 แบบรายงานการสรุปผลกิจกรรม  - ภาพถ่าย | ทุก ไตรมาส  (สค.67และธค.67) |
| **4.การพัฒนาศักยภาพสภาผู้นำชุมชนที่สอดคล้องกับการวิเคราะห์ช่องว่างที่ต้องพัฒนา**  **รายละเอียดกิจกรรม**  4.1 ชี้แจงรายละเอียดการพัฒนาศักยภาพและเลือกตัวแทนทีมสภาผู้นำชุมชน๓– ๔ คน ในแต่ละด้าน เพื่อเข้าร่วมประชุมเชิงปฏิบัติการ เช่น บุคคลดูแลและบริการHealth station, staff ปรับเปลี่ยนพฤติกรรม เป็นต้น  4.2 ตัวแทนทีมสภาผู้นำชุมชนประชุมเชิงปฏิบัติการสภาผู้นำเพื่อเขียนโครงการ | รองประธานสภาชุมชนตำบลปิตูมุดี | 4.1 ใบลงทะเบียนผู้เข้าร่วมการประชุม  - ภาพถ่าย  4.2 ทะเบียนข้อมูลการให้บริการ  - ภาพถ่าย | มิ.ย.- สค.67 |

เอกสารแนบหมายเลข 1

หน้า 6/8

|  |  |  |  |
| --- | --- | --- | --- |
| **กิจกรรม** | **ผู้ติดตามโครงการ** | **วิธีการประเมินผล** | **ระยะเวลา** |
| **5.ประชาสัมพันธ์กิจกรรม/กำหนดกฎกติกาชุมชน** | ฝ่ายประชาสัมพันธ์ สภาชุมชนตำบลปิตูมุดี | 5.1 แบบรายงานการสรุปผลกิจกรรม  - ภาพถ่าย | มิย.67 |
| **6.ศึกษาดูงานสภาผู้นำชุมชนและคณะกรรมการโครงการ**  **รายละเอียดกิจกรรม**  6.1 . คณะกรรมการสภาผู้นำชุมชนบ้านบาซาเวาะเซ็งไปทัศณะศึกษานอกพื้นที่ศึกษาดูงานการบริหารจัดการของชุมชนเข้มแข็ง เพื่อกลับมาพัฒนาและต่อยอดในการบริหารจัดการและดำเนินงานของชุมชน  6.2. สรุปแลกเปลี่ยนการศึกษาดูงาน | สภาชุมชนตำบลปิตูมุดี | 6.1 ใบลงทะเบียนผู้เข้าร่วมการประชุม  - ภาพถ่าย | พย.67 |
| **7.** **Big cleaning มัสยิดและปรับสิ่งแวดล้อมให้เป็นมัสยิดสุขภาพ**  **รายละเอียดกิจกรรม**  7.1 สภาผู้นำชุมชนประชาสัมพันธ์กิจกรรมตามเสียงตามสาย  7.2 ทำความสะอาดในมัสยิดและรอบมัสยิด  7.3. ทำลานออกกำลังกายตามบริบทของชุมชน เช่น กรวดคลายเส้นเท้า  7.4. ปลูกพืชสวนครัวบริเวณรั้วมัสยิด | สภาชุมชนตำบลปิตูมุดี | 7.1 ลงติดตามหน้างาน  - ภาพถ่าย  - การสังเกต พูดคุยสอบถาม | กค.-ธค.67 |
| **8.จัดตั้ง Health station**  8.1 จัดหาอุปกรณ์/จัดหาทีมดูแล  8.2 อบรมทีมผู้ดูแล/การใช้อุปกรณ์  8.3 ติดตั้งอุปกรณ์  8.4 เปิดให้บริการ | ฝ่ายสุขภาพสภาชุมชนตำบลปิตูมุดี | 8.2 ทะเบียนข้อมูลการให้บริการ  - ภาพกิจกรรม  - เยี่ยมหน้างาน | สค.67 |
| **9.ปรับเปลี่ยนพฤติกรรมในผู้นำศาสนา**  **รายละเอียดกิจกรรม**  1. คณะกรรมการสภาผู้นำชุมชนบ้านบาซาเวาะเซ็ง ประชาสัมพันธ์การจัดทำปรับเปลี่ยนพฤติกรรมแก่ผู้นำและชุมชน โดยเชิญวิทยากรจาก PCU โรงพยาบาลยะรัง ขอความร่วมมือจากแกนนำชุมชน ในการแจ้งและเข้าร่วมกิจกรรม  2. จัดกิจกรรมร่วมวางแผน กำหนดเป้าหมาย กำหนดกิจกรรมโดยชุมชนมีส่วนร่วม  3. คณะกรรมการสภาผู้นำชุมชนบ้านบาซาเวาะเซ็ง มีการคัดกรองสุขภาพ โดยเชิญพี่เลี้ยงจาก PCU โรงพยาบาลยะรัง มาร่วมการคัดกรอง (HT DM Lipid BMI)  4. ติดตามทุกเดือนโดยสภาชุมชนโดยมีเจ้าหน้าที่จาก PCU เป็นพี่เลี้ยง | ฝ่ายสุขภาพสภาชุมชนตำบลปิตูมุดี | 9.1 ใบลงทะเบียนผู้เข้าร่วมการประชุม  - ภาพถ่าย  - ผลสรุปกิจกรรม | มิ.ย.- สค.67 |

เอกสารแนบหมายเลข 1

หน้า 7/8

|  |  |  |  |
| --- | --- | --- | --- |
| **กิจกรรม** | **ผู้ติดตามโครงการ** | **วิธีการประเมินผล** | **ระยะเวลา** |
| **10.วันทำความดี (ผู้นำพบปะประชาชนทุกเดือน)**  **รายละเอียดกิจกรรม**  กระบวนการจัดของสภาผู้นำชุมชน  ๑. ทีมสภานัดหมายกับทีมเครือข่าย  ๒. สภาผู้นำชุมชนและ ภาคีเครือข่ายเยี่ยมเยียนประชาชนในพื้นที่ตามวาระต่างๆ | สภาชุมชนตำบลปิตูมุดี | 7.1 ลงติดตามหน้างาน  - ภาพถ่าย  - การสังเกต พูดคุยสอบถาม | มิ.ย.- ธค.67 |
| **11.จัดตั้งศูนย์เรียนรู้จริยธรรม/ฮาลาเกาะ ทั้งสุภาพบุรุษและสตรี**  **รายละเอียดกิจกรรม**  ๑. คณะกรรมการสภาประชุมนัดหมายเพื่อจัดกิจกรรมเป็นพื้นที่กลางของคนในชุมชน  ๒. สภาผู้นำชุมชนแบ่งบทบาทหน้าที่ความรับผิดชอบในการจัดตั้งศูนย์เรียนรู้จริยธรรม/ฮาลาเกาะ ทั้งสุภาพบุรุษและสตรี เพื่อเป็นแหล่งเรียนรู้ในพื้นที่ชุมชน | สภาชุมชนตำบลปิตูมุดี | 7.1 ลงติดตามหน้างาน  - ภาพถ่าย  - การสังเกต พูดคุยสอบถาม | กย.- ธค.67 |
| **12.เวทีประกวดบุคคลต้นแบบด้านสุขภาพ**  **รายละเอียดกิจกรรม**  ๑. คณะกรรมการสภาฝ่ายประชาสัมพันธ์ ประกาศการจัดกิจกรรม  2. ประสานคณะกรรมการคัดเลือกการประกวด PCU รพ.ยะรัง กำนัน ในการเป็นกรรมการคัดเลือก ตัดสิน  3. คณะกรรมการมอบรางวัลผู้ประกวดบุคคลต้นแบบด้านสุขภาพ | สภาชุมชนตำบลปิตูมุดี | 5.1 ใบลงทะเบียนผู้เข้าร่วมการประชุม  - ภาพถ่าย  - ผลสรุปกิจกรรม | ธค.67 |
| **13.เวทีถอดบทเรียนการดำเนินงานผู้นำศาสนาและหน่วยงานที่เกี่ยวข้อง**  **รายละเอียดกิจกรรม**  ๑. คณะกรรมการสภาผู้นำชุมชนประสานหน่วยงาน และผู้นำศาสนา  ๒. ร่วมกันกันถอดบทเรียน เพื่อใช้ในการวางแผนดำเนินการในปีต่อไป  ๓. สรุปเป็นเอกสาร | สภาชุมชนตำบลปิตูมุดี | 5.1 ใบลงทะเบียนผู้เข้าร่วมการประชุม  - ภาพถ่าย  - ผลสรุปกิจกรรม | ธค.67 |

**8. องค์กร ภาคี ร่วมงาน** - สำนักงานพัฒนาสังคมและความมั่นคงของมนุษย์

- องค์การบริหารส่วนตำบลชำผักแพว

- สำนักงานสาธารณสุขอำเภอแก่งคอย

- โรงพยาบาลส่งเสริมสุขภาพตำบล

- อาสาสมัครสาธารณสุข

เอกสารแนบหมายเลข 1

หน้า 8/8

**9. ผลงานนำส่ง**

9.1 รายงานความก้าวหน้าโครงการ ศาสนสถานสุขภาพสู่บุคคลต้นแบบด้านสุขภาพ ในกลุ่มเสี่ยงความดันโลหิตสูง ตำบลปิตูมุดี อำเภอยะรัง จังหวัดปัตตานีโดยชุมชนมีส่วนร่วม โดยส่งไฟล์อิเล็กทรอนิกส์สกุลไฟล์ Word และ PDF จำนวน 1 ชุด

9.2 รายงานฉบับสมบูรณ์โครงการ ศาสนสถานสุขภาพสู่บุคคลต้นแบบด้านสุขภาพ ในกลุ่มเสี่ยงความดันโลหิตสูง ตำบลปิตูมุดี อำเภอยะรัง จังหวัดปัตตานีโดยชุมชนมีส่วนร่วม โดยส่งไฟล์อิเล็กทรอนิกส์สกุลไฟล์ Word และ PDF จำนวน 1 ชุด

9.3 สื่อต่างๆที่เกิดขึ้นในโครงการ ศาสนสถานสุขภาพสู่บุคคลต้นแบบด้านสุขภาพ ในกลุ่มเสี่ยงความดันโลหิตสูงตำบลปิตูมุดี อำเภอยะรัง จังหวัดปัตตานีโดยชุมชนมีส่วนร่วม เช่น โปสเตอร์ รูปภาพ VDO เป็นต้น โดยส่งไฟล์อิเล็กทรอนิกส์สกุลไฟล์ .ai, .doc, .docx, .flv, .gif, .indd, .jpg, .m4a, .mp3, .ogg, .png, .ppt, .pptx, .tif, .txt, .wav, .webm, .xls, .xlsx, .zip, .adml, .mp4, .pdf, .css, .eps, .ipa, .jpeg, .js, .lst, .mov, .otf, .psd, .ttf, .rar และอื่นฯ โดยมีความละเอียดภาพขั้นต่ำ 300x300 pixel ความละเอียดวีดีโอขั้นต่ำ 480p

**10. ระยะเวลาในการดำเนินการและงบประมาณ**

ระยะเวลา 7 เดือน (เริ่มตั้งแต่วันที่ 1 มิถุนายน 2567 – 31 ธันวาคม 2567) งบประมาณเหมาจ่ายทั้งหมด 100,000.00 บาท (หนึ่งแสนบาทถ้วน)